**ירגן הינגזן** (בגרמנית: **Jürgen Hingsen**; נולד ב-25 בינואר 1958) הוא אתלט עבר מגרמניה המערבית. סגן אלוף אולימפי (לוס אנג'לס 1984), סגן אלוף עולם (1983), פעמיים סגן אלוף אירופה (1982, 1986) ושלוש פעמים שיאן עולם (1982, 1983, ו-1984) בקרב 10.

ביוגרפיה
--------

ירגן הינגזן נולד ב-1958 בעיר דואיסבורג שבמערב גרמניה. את הקריירה הספורטיבית החל ב-1978 ועד סיומה ב-1989 הפך לסגן אלוף אולימפי (אולימפיאדת לוס אנג'לס וסגן אלוף עולם (אליפות העולם באתלטיקה 1983). לאחר פרישתו עבד בחברת ביטוח. כבר ב-1984 החל להופיע מספר פעמים בטלוויזיה הן כמנחה ופרשן בתוכניות ספורט והן כשחקן אורח בסדרות. ב-1992 נשלח כפרשן של ערוץ RTL ((אנ') לאולימפיאדת ברצלונה וב-1993 נשלח על ידי תאגיד ARD כפרשן לאליפות העולם באתלטיקה שנערכה בשטוטגרט, גרמניה.

קריירה ספורטיבית
----------------

### 1978

באליפות אירופה באתלטיקה שנערכה בפראג, צ'כוסלובקיה סיים הינגזן במקום ה-13 בקרב 10 בתוצאה של 7,585 נקודות.

### 1979

באוניברסיאדת מקסיקו סיטי זכה הינגזן במדליית כסף בקרב 10 בתוצאה של 8,074 נקודות אחרי ספ זיילבאוור (אנ') מאוסטריה (שיא משחקים 8,198 נקודות) ולפני האנס-דיטר אנטרטר ממערב גרמניה (7,868 נקודות).

### 1982

באליפות אירופה באתלטיקה שנערכה באתונה, יוון זכה הינגזן במדליית כסף בקרב 10 בתוצאה של 8,517 נקודות אחרי דיילי תומפסון מבריטניה (8,743 נקודות) ולפני זיגפריד שטרק (אנ') ממזרח גרמניה (8,422 נקודות).

#### שיאן עולם

בתחרות שנערכה באוגוסט באולם, מערב גרמניה שבר הינגזן את שיא העולם בקרב 10 בתוצאה של 8,723 נקודות תוך שיפור של 19 נקודות של שיאו של דיילי תומפסון מבריטניה שנקבע במאי אותה שנה. שיא זה נשבר בספטמבר אותה שנה על ידי תומפסון שקבע תוצאה של 8,743 נקודות.

### 1983

באליפות העולם באתלטיקה שנערכה בהלסינקי, פינלנד זכה הינגזן במדליית כסף בקרב 10 בתוצאה של 8,561 נקודות אחרי דיילי תומפסון מבריטניה (8,666 נקודות) ולפני זיגפריד ונץ ממערב גרמניה (8,478 נקודות).

#### שיאן עולם

הינגזן שבר שוב את שיא העולם בקרב 10 בתחרות שנערכה ביוני בברנהאוזן (אנ'), מערב גרמניה בתוצאה של 8,779 נקודות תוך שיפור של 36 נקודות לשיאו של תומפסון מ-1982. הינגזן שיפר ב-1984 את שיאו העולמי.

#### 1984

באולימפיאדת לוס אנג'לס זכה הינגזן במדליית כסף בקרב 10 בתוצאה של 8,673 נקודות אחרי דיילי תומפסון מבריטניה (שווה שיא עולם 8,798 נקודות) ולפני זיגפריד ונץ ממערב גרמניה (8,412 נקודות).

#### שיאן עולם

במאי שיפר הינגזן את שיאו העולמי בקרב 10 מ-1983 כשבתחרות שנערכה במנהיים, מערב גרמניה קבע תוצאה של 8,798 נקודות. באוגוסט אותה שנה שבר דיילי תומפסון את השיא כשהשווה את התוצאה של הינגזן.

### 1986

באליפות אירופה באתלטיקה שנערכה בשטוטגרט, מערב גרמניה זכה הינגזן במדליית כסף בקרב 10 בתוצאה של 8,730 נקודות אחרי דיילי תומפסון מבריטניה (שיא משחקים 8,811 נקודות) ולפני זיגפריד ונץ ממערב גרמניה (8,676 נקודות).

### 1987

באליפות העולם באתלטיקה 1987 שנערכה ברומא, איטליה התחרה הינגזן בקרב 10 אך לא סיים.

### 1988

באולימפיאדת סיאטל התחרה הינגזן בקרב 10 אולם נפסל 3 פעמים בתחרות הראשונה מתוך עשרת המקצועות (ריצת 100 מטר) ובסופו של דבר נפסל בכלל.

פרסים ואותות
------------

* 1983: עלה דפנת הכסף (אנ')
* 1984: תג הספורט של נורדריין-וסטפאליה

תוצאות במקצועות השונים
----------------------

להלן התוצאות שהשיג הינגזן ב-1984 כשקבע שיא עולמי ואת שיאו האישי הטוב ביותר:

| מקצוע | תוצאה |
| --- | --- |
| ריצת 100 מטר | 10.7 שניות |
| קפיצה לרוחק | 7.76 מטר |
| הדיפת כדור ברזל | 16.42 מטר |
| קפיצה לגובה | 2.07 מטר |
| ריצת 400 מטר | 48.05 שניות |
| ריצת 110 מטר משוכות | 14.07 שניות |
| זריקת דיסקוס | 49.36 מטר |
| קפיצה במוט | 4.90 מטר |
| הטלת כידון | 59.86 מטר |
| ריצת 1500 מטר | 4:19.75 דקות |

משפחתו
------

הינגזן נישא ב-1983 לאישה אמריקאית ולזוג נולדו 2 ילדים. ב-2004 בני הזוג התגרשו.

לקריאה נוספת
------------

* Zusammen mit Petra Schreiber-Benoit: *Voll in Form fürs Management*. Econ, Düsseldorf 1996, מסת"ב 978-3430180672.
* Zurgams (Herausgeber): *Zeitsprünge. 35 Jahre Mehrkampf-Meeting Götzis*. Bucher Verlag, Hohenems 2009, מסת"ב 978-3-902679-23-9.
* Karl-Heinz Keldungs: *Jürgen Hingsen.* In: ders.: *Die deutsche Leichtathletik in 100 Porträts von Hanns Braun bis Malaika Mihambo*. Arete Verlag Christian Becker, Hildesheim 2022, מסת"ב 978-3-96423-081-2, S. 74f.

קישורים חיצוניים
----------------

ויקישיתוף מדיה וקבצים בנושא **ירגן הינגזן** בוויקישיתוף
* ירגן הינגזן, ברשת החברתית פייסבוק
* ירגן הינגזן, במסד הנתונים הקולנועיים IMDb (באנגלית)

* ירגן הינגזן, באתר הוועד האולימפי הבין-לאומי

* ירגן הינגזן, באתר olympedia.org

* ירגן הינגזן, באתר התאחדות האתלטיקה הבין-לאומית

* ירגן הינגזן, באתר Track and Field (גברים)
* ירגן הינגזן, באתר sports-reference.com (אורכב)
* ירגן הינגזן, באתר worldathletics.org
* ירגן הינגזן, באתר olympics.com
* Thompson and Hingsen: how the kings of athletics shaped the decathlon, באתר european-athletics.com, ‏2 בספטמבר 2020

הערות שוליים
------------

1. ↑  שיא זה עדיין מהווה שיא גרמני לאומי
2. ↑  התוצאה הייתה שווה ב-1984 אולם לפי דירוג חדש של התוצאות של קרב 10 שהוגדר ב-1998 הראתה התוצאה של תומפסון שיפור של 15 נקודות

|  |  |
| --- | --- |
| בקרת זהויות עריכת הנתון בוויקינתונים | 
* GND: 1192785274
* World Athletics: 20792
* VIAF: 1067156619139828780003
* WorldCat: viaf-1067156619139828780003

 |